-Πώς βγήκες από τη φυλακή; -Ο Χένρι έδωσε την εγγύηση.
Δεν θα είμαι στη σειρά σου, Χένρι.
Τι είναι αυτό;
Η Λίσα με εξουσιοδότησε να διαπραγματευτώ για τα δικαιώματά της.
Δεν σε εμπιστεύομαι.
Έχουν μάρτυρα που είδε τη Λίσα Τράμελ να φεύγει από το γραφείο του.
Η Μάργκο Σάφερ.
Βρήκα ένα μέιλ του Μπόντουραντ προς κάποιον Άλεξ Γκραντ.
Ο Μπόντουραντ έχανε λεφτά από το Τεράτσο.
Ήθελε ο Γκραντ να μοιραστεί τη ζημία, αλλιώς θα τον ξεμπρόστιαζε.
Βρήκαμε πιθανό ύποπτο.
Σκεφτόμουν την κυκλική πληγή στο κεφάλι του. Ίσως κάποιο σφυρί;
Δεν έχω ιδέα πού είναι το σφυρί.
Δεν ήταν καν δικά μου εργαλεία. Ήταν του πρώην μου.
Ο πρώην σου ίσως αναφερθεί στη δίκη. Θα μου μιλήσει;
Αν τον βρεις.
Ίσως ο Καζ έκανε συμφωνία.
Αν είναι καρφί, θα το ήξερα.
-Ποιον θα συναντήσεις; -Το FBI.
Ο Τέντι σε θεωρεί καρφί.
Αν του την πέσουν, θα ξέρει ότι ήσουν εσύ.
Θα με κατηγορήσει.
Πρέπει να τελειώσω μόνο αυτό.
Αν ξαναπείς ψέματα, έχω φύγει.
Είμαστε πρόθυμοι να προτείνουμε συμφωνία. Έχετε ως αύριο.
Βρήκαμε κάτι. Κάτι καλό.
Τότε, θα παλέψουμε, σωστά;
Δεν θέλουμε συμφωνία, Άντι. Η πελάτισσά μου θέλει δίκη.
Απέσυρα την προσφορά το πρωί. Τα λέμε στο δικαστήριο, Χάλερ.
Απέσυρε την προσφορά.
Απέσυρε την προσφορά;
Βρήκε κάτι. Κάτι που θα μας καταστρέψει.
Ακυρώστε τα σχέδιά σας.
Θεέ μου.
Σου αρέσει;
Πλάκα μού κάνεις;
Βάζεις τρία είδη γάλακτος, να το κόλπο.
Συμπυκνωμένο, εβαπορέ και πλήρες.
Έχεις καραμέλα στο χείλος σου.
Θα το φροντίσω.
Μίκι.
Μίκι!
Μια στιγμή γύρισα, και πήγες αλλού.
-Συγγνώμη, το φλαν είναι το κάτι άλλο. -Ευχαριστώ που το δοκίμασες.
Μου φάνηκε λάθος.
Θα μπει στο μενού απόψε.
Λοιπόν.
Τι επείγει τόσο που ήρθες εδώ;
Η εισαγγελέας απέσυρε τη συμφωνία.
Έχει σημασία; Αφού δεν τη θέλαμε.
Την απέσυρε πριν λήξει η προθεσμία.
Μάλλον βρήκε κάτι καινούργιο.
Σαν τι;
Στοιχεία. Μάρτυρες.
Δεν ξέρω ακόμα, αλλά ακόμα έχουμε κάποιες ασάφειες.
Από τις βασικές, ο πρώην άντρας σου Τζεφ.
Τι μ' αυτόν;
Αν καταθέσει για την εισαγγελία
και φανείς άσχημα μπροστά στους ενόρκους, θα 'ναι καταστροφή.
Αυτό δεν θα συμβεί.
Είσαι σίγουρη;
-Του έχεις μιλήσει πρόσφατα; -Όχι, απλώς…
Σε παρακαλώ, ξέχνα το, Μίκι.
Ξέρω τον Τζεφ. Δεν θέλει να ανακατευτεί.
Καλώς. Μπορεί όμως να μας βοηθήσει. Είπες ότι χωρίσατε φιλικά.
Ας ζητήσουμε να καταθέσει για το ήθος σου.
-Ίσως ξέρει πού είναι το σφυρί. -Σταμάτα να μιλάς για τον Τζεφ!
Συγγνώμη.
Έχω πολύ άγχος.
-Το ξέρω. -Εκείνος δεν είναι το αγαπημένο μου θέμα.
Ευτυχώς, εκείνο το κομμάτι τελείωσε.
Συγγνώμη. Δεν είναι δικαιολογία.
Μερικές φορές, τα χάνω στην κουζίνα.
Το παλεύω.
Μίλα στον σου σεφ μου.
Ζήτησες να το ξεχάσω και δεν το έκανα, οπότε κι εγώ ζητώ συγγνώμη.
Κοίτα…
Ένας παλιός συνεργάτης του Τζεφ τρώει εδώ καμιά φορά.
Νομίζω ότι έχω τον αριθμό του στην εφαρμογή κρατήσεων.
Ίσως μιλάνε. Θα του στείλω μήνυμα να ρωτήσω.
Είσαι σίγουρη;
-Αν πιστεύεις ότι θα βοηθήσει. -Ναι.
Ωραία. Ευχαριστώ. Εντάξει, πρέπει να φύγω.
Να πάρω πακέτο το υπόλοιπο φλαν;
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Ναι. Ξέρω ότι πρέπει να επικοινωνεί με τον υπεύθυνο αναστολής κάθε μέρα.
Ούτε κι εγώ θέλω να γυρίσει πίσω.
Μάλιστα. Τον άφησα στο ξενοδοχείο Γκόλντσταρ στο Σίλμαρ.
Πρέπει να μένει εκεί μέχρι να βρει σπίτι.
Εντάξει, αν επικοινωνήσει ο Καζ,
θα του πω να σας πάρει αμέσως.
Εντάξει. Ευχαριστώ.
Να πω τι εγκλήματα διέπραξες;
Κανένα. Γιατί όλες οι πληροφορίες που έδωσα ήταν 100% ακριβείς.
Απλώς δεν τις έδωσα όλες.
Σίσκο.
Θέλω να τελειώσει αυτό.
Αύριο.
Σου το υπόσχομαι.
Η Ίζι περιμένει. Έχω μόνο ένα λεπτό.
Υπόγραψε εδώ για να συνεχιστεί η δίκη του Ρις.
Ωραία. Και των Καρντένας.
Και του Χέντερσον.
Έλεος.
Οι άλλες υποθέσεις συσσωρεύονται όσο δουλεύεις τζάμπα σ' αυτήν.
Θα πληρωθώ. Κλητεύσαμε τον Άλεξ Γκραντ;
Ο δικαστικός επιμελητής τον ψάχνει.
Μήπως γι' αυτόν τον λόγο η Άντρεα απέσυρε την προσφορά;
Τι εννοείς;
Πρότεινε συμφωνία γιατί βρήκε το μέιλ στον Γκραντ.
Αλλά αν ο Γκραντ δεν καταθέσει για το μέιλ, θα είναι άχρηστο.
-Μήπως ξέρει ότι αγνοείται κι ατυχήσαμε; -Ίσως, αλλά μάλλον έχει κάτι μεγαλύτερο.
Έχει άσο στο μανίκι. Ας την αναγκάσουμε να παίξει.
Πώς;
Πείθοντας τη δικαστή να αμφισβητήσει την ουσία της υπόθεσης.
Η υπόθεση απορρίπτεται αν η Άντρεα χάσει την προκαταρκτική ακρόαση.
Η ακρόαση δεν είναι μόνο μια τυπικότητα για την εισαγγελία;
Συνήθως. Απλώς πρέπει να αποδείξουν εύλογη αιτία.
Δεν είπα ότι έπρεπε να νικήσουμε, αλλά να το πιστέψει η Άντρεα.
Αν νομίζει ότι η δικαστής ενδεχομένως απορρίψει την υπόθεση,
-θα πρέπει να αποκαλύψει τι έχει. -Το επιχείρημα για κίνητρο είναι δυνατό.
Θα αμφισβητήσουμε την ευκαιρία. Η μάρτυρας που είδε τη Λίσα.
Η Μάργκο Σάφερ, η κα Αετομάτα.
Δεν είναι στους μάρτυρες, άρα η Άντρεα δεν θέλει να την ανακρίνω.
-Πρέπει να το αλλάξουμε. -Ξανά, πώς;
Ούτε ο ντετέκτιβ Ο'Μπράιεν είναι στη λίστα. Τι έμαθες;
Χειρουργήθηκε στον ώμο, έχει αναρρωτική. Θα καταθέσει η συνεργάτιδά του.
Να πώς.
-Πώς τι; Τι γίνεται; -Πρέπει να προετοιμαστώ.
Δηλαδή, πάει για ψώνια.
Η ΓΩΝΙΑ ΤΟΥ ΓΚΟΥΣΤΑΒΟ ΑΝΤΡΙΚΗ ΜΟΔΑ
Το μείγμα μαλλιού με κασμίρ που σ' αρέσει. Υφάνθηκε στην Αγγλία.
Θα κρατήσει για πάντα.
Θεσπέσιο. Ξεπέρασες τον εαυτό σου.
Τι σου χρωστάω;
Μη με προσβάλλεις. Αφού βοήθησες τον ανιψιό μου;
Πληρώνεις μόνο τα υλικά. Όσο βλέπουν τα μάτια μου.
Ευχαριστώ. Αυτό είναι για το προσωπικό, επειδή σε ανέχεται.
Θα βάλω τα κοστούμια σε ιματιοθήκες.
Νόμιζα ότι θα ψωνίζεις στη Ροντέο Ντράιβ.
Το καλό κουστούμι είναι πανοπλία για τον δικηγόρο.
Ο Γκουστάβο φτιάχνει την καλύτερη πανοπλία.
Όταν τελειώσεις με τα ρούχα, πρέπει να ακούσεις κάτι.
Μια νέα ιστορία εγκλήματος. "Αναβαθμίστε και πεθάνετε".
Ξετυλίγουμε την ιστορία πίσω από τον βάναυσο…
Ο Χένρι Νταλ.
…του εργολάβου Μίτσελ Μπόντουραντ.
Τύποι σαν αυτόν κοιτάνε μόνο το χρήμα. Καταστρέφουν τις γειτονιές μας…
-Κλείσ' το. -Ποιος σκότωσε τον Μπόντουραντ και…
Άκουγα μια εκπομπή για τη φανκ και βγήκε αυτή η διαφήμιση.
Η Άντρεα Φρίμαν θα κάνει πάρτι μ' αυτό.
-Ευχαριστώ. -Ευχαριστώ.
Τι τρέχει;
Λίσα, ήμουν ξεκάθαρος. Καμία συνέντευξη στον Τύπο.
Όχι. Όχι νέες συνεντεύξεις. Σου είπα ότι χρησιμοποιεί μόνο τις παλιές.
Δεν έχει σημασία, Λίσα.
Η εισαγγελία θα αξιοποιήσει ό,τι κακό λες για τον Μπόντουραντ.
Ο Χένρι θα μου δώσει λεφτά από τις διαφημίσεις.
Προσπαθώ να σε πληρώσω. Νόμιζα ότι θα βοηθούσε.
Εντάξει, τα σκάτωσα.
Συγγνώμη.
Δεν μου αρέσει που δουλεύεις τζάμπα.
Συνέχεια σκέφτομαι ότι…
Τι;
Ότι ένας δικηγόρος που δεν πληρώνεται δεν νοιάζεται τόσο.
Λίσα, νοιάζομαι και με το παραπάνω.
-Αν δεν το έχεις δει ακόμα… -Όχι, το βλέπω.
Το βλέπω. Απλώς…
Συγγνώμη.
Το θέμα είναι πως δεν νομίζω ότι ο Χένρι νοιάζεται τόσο.
Πάντως, όχι για τον σωστό λόγο. Το βλέπει μόνο ως χρήμα.
Η εκπομπή δεν κάνει να βγει πριν λήξει η δίκη, καταλαβαίνεις;
Εντάξει.
-Θα μιλήσω στον Χένρι. -Ωραία.
Και πες του να βρει καλύτερο τίτλο.
Είναι φρικτός.
-Σοβαρολογώ. -Ξέρω ότι είναι κακός.
Εντάξει.
-Έχω καλά νέα. -Ναι;
Βρήκα το μέιλ του Τζεφ. Είχα ενδοιασμούς, αλλά του έδωσα το τηλέφωνό σου.
-Εντάξει. -Δεν μου απάντησε.
Σιγά την έκπληξη, αλλά ποιος ξέρει;
Ίσως ο διάσημος συνήγορος λάβει μια κλήση.
Ωραία.
Εντάξει, πρέπει να γυρίσω στη δουλειά.
Ναι. Πήγαινε.
Ευχαριστώ.
Σου έβαλα πακέτο λίγα κορεάτικα παϊδάκια.
Και ένα για την οδηγό σου. Κοιτούσε το μενού.
-Περνά από το στομάχι, έτσι; -Είσαι απίθανη. Ευχαριστώ.
Θα γυρίσεις με το μετρό αφού αφήσεις το αμάξι;
Μαζεύω κάθε δεκάρα για τα εγκαίνια.
Αν ποτέ γίνουν.
Ευχαρίστως θα σου πληρώσω το ταξί.
Όχι. Συγκριτικά με τη Νέα Υόρκη, το μετρό εδώ είναι πολυτελές.
Μόνο αν απαγορέψουν τα παϊδάκια στο μετρό θα πάρω ταξί.
-Άλλο πράγμα. -Μα ναι!
-Πώς τα πας με το στούντιο; -Οι ένοικοι φεύγουν σε τέσσερις μήνες.
Αν δεν δώσουμε προκαταβολή, ο ιδιοκτήτης θα το δώσει στον επόμενο στη λίστα.
Πόσα σου λείπουν;
Έχω το δικό μου μισό. Αλλά το μισό της Ρέι "έρχεται αύριο" εδώ και δυο βδομάδες.
Ξέρω τι σκέφτεσαι.
Δεν κάνει ναρκωτικά.
Απλώς δεν έχει συνηθίσει σε τόση ευθύνη.
Ναι.
Ποιος είμαι εγώ να δίνω συμβουλές;
Η τελευταία γυναίκα στη ζωή μου δικάζεται για φόνο.
Δεν σε κρίνω.
Όμως, είναι όντως τόσο κακή ιδέα να βγει η εκπομπή;
Ναι, πολύ κακή ιδέα.
Κι αν βοηθήσει; Ο κόσμος θα τη συμπαθήσει.
"Όποιος ελέγχει τα ΜΜΕ ελέγχει το μυαλό".
Παραθέτεις τον Στάλιν;
Τζιμ Μόρισον.
Ένα δίκιο το είχε.
Ναι.
-Φίλε, δεν κάνει να βρίσκεσαι εδώ. -Υπηρεσία ιχθύων και άγριας πανίδας.
-Τι μπορώ να κάνω για εσάς, κύριε Γουο… -Μην προσπαθείς καν.
Έχουμε μια αναφορά για απορροή από δω στον ποταμό Λος Άντζελες.
Τον αγωγό ομβρίων υδάτων λες; Τίποτα δεν ζει εκεί.
Τίποτα;
Κορμοράνοι, συλβίες, γεράκια του Κούπερ,
ψαραετοί, νανογέρακα
είναι μόνο μερικά απ' αυτά που ζουν στον ποταμό.
Πού είναι ο επικεφαλής εργολάβος;
Ο κύριος Γκραντ.
-Ο Άλεξ Γκραντ. -Δεν έρχεται στο εργοτάξιο.
Θέλω να δω το σχέδιο διαχείρισης ομβρίων υδάτων και αποκατάστασης.
Αλλιώς, θα κλείσω το εργοτάξιο.
Θα το κλείσεις; Στάσου, φίλε.
Κοίτα, φίλε. Φέρε τον κύριο Γκραντ εδώ ή πες μου πού είναι.
Τι θα γίνει;
ΒΡΗΚΑ ΜΙΑ ΑΚΡΗ ΜΕ ΤΟΝ ΓΚΡΑΝΤ
ΚΑΖ
Σε ψάχνει ο υπεύθυνος αναστολής σου.
Πρέπει να φύγω από δω.
Μείνε κρυμμένος. Θα γίνει απόψε.
Μην το κουνήσεις μέχρι να τελειώσει.
Με ακούς; Μην το κουνήσεις ρούπι.
Ντετέκτιβ Λονγκ, με τον συνεργάτη σας Ο'Μπράιεν
ήσασταν οι βασικοί ερευνητές στον φόνο του Μπόντουραντ, έτσι;
Ακριβώς.
Πότε προέκυψε το όνομα της Λίσα Τράμελ στην έρευνά σας;
Πολύ γρήγορα.
Συμπεράναμε ότι ο δράστης είχε προηγούμενα με το θύμα.
Κρύφθηκε και περίμενε να επιτεθεί σε εύκαιρο σημείο και χρόνο.
Δεν ήταν κάποιο τυχαίο έγκλημα.
Μάλιστα.
Ο επικεφαλής ασφαλείας του κου Μπόντουραντ είπε
ότι μια υπάλληλος είδε την κα Τράμελ να φεύγει
από το κτίριο μετά την ώρα θανάτου.
Αυτή η υπάλληλος είναι η Μάργκο Σάφερ, μια ρεσεψιονίστ;
-Ναι. -Μιλήσατε μαζί της;
Ναι. Επανέλαβε όσα είπε στον φύλακα.
Ανέφερε τη διένεξη της κας Τράμελ με τον κο Μπόντουραντ.
Ήξερε ότι το θύμα είχε ζητήσει περιοριστικά μέτρα.
Τότε, η κατηγορούμενη έγινε μια πιθανή ύποπτη.
Ανακρίνατε τότε την κα Τράμελ;
Ναι, την ανακρίναμε. Πρώτα στο σπίτι της, μετά στο τμήμα.
Ήρθε οικειοθελώς.
Ντετέκτιβ, πότε αποφασίσατε να συλλάβετε τη Λίσα Τράμελ;
Κατά την ανάκριση, η κατηγορούμενη έκανε αντικρουόμενες δηλώσεις
για το αν είχε δει τον κο Μπόντουραντ τη μέρα του φόνου του.
Έκανε και δηλώσεις που ενίσχυαν το κίνητρο για φόνο.
Τότε, τη συλλάβαμε και πήραμε ένταλμα έρευνας του χώρου της.
Ευχαριστώ, ντετέκτιβ. Τίποτα άλλο.
Κύριε Χάλερ, έχετε ερωτήσεις;
Ναι, ευχαριστώ, κύρια Πρόεδρε. Καλημέρα, ντετέκτιβ Λονγκ.
Καταθέσατε για τις δηλώσεις μιας άλλης πιθανής μάρτυρα.
-Μάργκο Σάφερ, υπάλληλος του θύματος. -Ακριβώς.
Άρα, υποθέτω ότι ήσασταν παρούσα στην ανάκρισή της;
Όχι. Βασικά, ο συνεργάτης μου, ο ντετέκτιβ Ο'Μπράιεν, τη διεξήγαγε.
Εγώ αναζητούσα μάρτυρες.
Μάλιστα. Άρα, δεν είδατε προσωπικά τη Μάργκο Σάφερ να τα δηλώνει αυτά.
Είδα το βίντεο όταν γύρισα.
Είδατε το βίντεο.
Βάσει ποινικού κώδικα, ένας αστυνομικός καταθέτει
για έμμεσες πληροφορίες μόνο σε πρώτο βαθμό. Εδώ είναι δεύτερος.
Η μάρτυρας που είδε την πελάτισσά μου
κατέθεσε στον ντετέκτιβ Ο'Μπράιεν, όχι στη Λονγκ.
Άρα, πρέπει να καταθέσει ο ντετέκτιβ Ο'Μπράιεν.
Ο κος Χάλερ έχει δίκιο, κα Φρίμαν. Έχετε τον ντετέκτιβ Ο'Μπράιεν;
Δυστυχώς, είναι σε αναρρωτική άδεια και δεν μπορεί να έρθει ως τη δίκη.
Σε αυτή την περίπτωση, ζητάμε να απορριφθεί όλη η μαρτυρία.
Είναι έμμεσες πληροφορίες. Δεν μπορούν…
Θα φέρω την κα Σάφερ αύριο. Μπορεί να καταθέσει αυτοπροσώπως τι είδε.
Σας κάνει, κύριε Χάλερ;
Ναι, κυρία Πρόεδρε.
Τότε, εγκρίνω το αίτημα απόρριψης.
Θα συνεχίσουμε την ακρόαση αύριο το πρωί
για να ακούσουμε την ίδια την κα Σάφερ.
Η μάρτυρας μπορεί να φύγει.
Συνήγοροι.
Δεν καταλαβαίνω. Θέλεις να καταθέσει η ρεσεψιονίστ;
Πώς βοηθάει αυτό;
Πρέπει να μάθω τι έχει η Φρίμαν. Έτσι θα μάθουμε.
-Καριόλη. -Όχι εδώ, Χένρι. Ας μιλήσουμε έξω.
Έπρεπε να μου το πει ο δικηγόρος; Γιατί δεν πήρες;
Θα μου πείτε τι συμβαίνει;
Ζήτησε ασφαλιστικά μέτρα για να μη βγει η εκπομπή μας.
"Η εκπομπή μας"; Ακούς καν τι λες;
Καλώς. Θες να το κάνουμε εδώ; Πες την αλήθεια στη Λίσα.
Ότι την εκμεταλλεύεσαι.
Προσπαθώ να βοηθήσω μια φίλη να βγάλει λεφτά και να ακουστεί.
-Μας πουλάς στην εισαγγελία. -Δεν υπήρχε τίποτα ενοχοποιητικό.
Δεν έχεις την εμπειρία να το κρίνεις.
Καλά.
Κοίτα, ίσως βιάστηκα λιγάκι.
Άκου. Γιατί δεν εγκρίνεις εσύ από πριν όσα σκοπεύουμε να βγάλουμε;
Έτσι, δεν θα προκαλέσουμε ζημιά.
Όχι. Δεν είναι διαπραγμάτευση, Χένρι. Τα μέτρα παραμένουν.
Μετά τη δίκη, κάνε ό,τι θες. Ως τότε, μείνε μακριά μου.
Συγγνώμη.
Σου είπα ότι θα του μιλήσω.
Είμαι ο δικηγόρος σου.
Η δουλειά μου είναι να εκπροσωπώ τα συμφέροντά σου.
Και το εκτιμώ αυτό. Αλλά δεν βλέπεις πόσο σε έχει ταράξει η δουλειά σου.
-Δεν εμπιστεύεσαι κανέναν. -Μόνο αυτόν.
Κι εμένα; Γιατί είπες ότι θα με αφήσεις να το χειριστώ.
Τώρα πρέπει να το διορθώσω.
Μίκι Χάλερ.
-Άκουσα ότι με ψάχνεις. -Ποιος είναι;
-Είσαι ο Τζεφ Τράμελ; -Τι θέλεις;
Τζεφ, ευχαριστώ που με πήρες.
Ξέρεις ότι εκπροσωπώ τη Λίσα σε υπόθεση φόνου.
Τι σχέση έχει αυτό μ' εμένα;
Μπορείς να τη βοηθήσεις καταθέτοντας ως μάρτυρας ήθους.
Με τη Λίσα δεν είχαμε τον καλύτερο γάμο.
Προτιμώ να μην ξαναμπλέξω με το μελόδραμά της, αν με πιάνεις.
Μελόδραμα; Τσακωνόσασταν πολύ;
Ξέρω ότι είναι λίγο οξύθυμη.
Είχαμε διαφωνίες όπως κάθε ζευγάρι, αλλά αυτό ήταν όλο.
Ακούω τον ωκεανό, Τζεφ. Είσαι ακόμα στην Ενσενάντα;
-Καλό σέρφινγκ στην Μπάχα; -Πρέπει να κλείσω.
Δώσε μου ένα λεπτό. Να χαρείς.
Θυμάσαι την εργαλειοθήκη που άφησες; Το Craftsman 150 τεμαχίων;
-Ναι. -Το σφυρί λείπει. Είναι κακό για τη Λίσα.
Ίσως ξέρεις πού είναι. Θυμάσαι να το έχεις χάσει;
Κοίτα, δεν θα καταθέσω, ναι;
-Σου είπα, μη με μπλέκεις σ' αυτό. -Τζεφ. Περίμενε.
Αστυνομία! Ακίνητοι! Ψηλά τα χέρια!
-Κάτω! -Ακίνητοι!
Στον τοίχο!
Όλοι στο πάτωμα!
Το σκάει!
Εδώ πέρα.
Ανοίξτε τα.
Άνοιξε εκείνο.
Σ' αγαπώ.
Τι σκατά είναι αυτό;
Ο ετήσιος έρανός μας για παιχνίδια. Τι νόμιζες;
Πού είναι τα όπλα;
Εντάξει.
Τα πήγες καλά.
Ήταν μόνο για μια φορά.
Τα αδέρφια σου το εκτιμούν.
Όμως, έχει μείνει μια εκκρεμότητα.
Ο Καζ.
Το χειρίζομαι.
Να ξέρεις μόνο ότι δεν θα ξανακούσεις τίποτα για τον Καζ.
Να ξέρω μόνο αυτό.
Δεν είναι δική σου απόφαση, Σίσκο.
Είναι αυτό που είναι, Τέντι.
Ο Καζ έφυγε.
Οπότε, κάνε ό,τι πρέπει.
Γιατί, είτε έτσι είτε αλλιώς, αυτή η μαλακία
τελειώνει σήμερα.
Χαμογέλα, αδελφέ.
Ο Καζ σε έσωσε.
Τώρα τον σώζεις εσύ.
Μου φαίνεται δίκαιο.
Άρα, είμαστε καλά.
Ναι. Είμαστε καλά.
Πάμε.
Κουνήσου!
Συγγνώμη, δεν αργεί.
Λίγη υπομονή, παρακαλώ.
Πάρε το αμάξι σου! Φύγε από τη μέση!
Κα Σάφερ, ξέρατε την κατηγορούμενη πριν τον φόνο του Μπόντουραντ;
Ναι. Όλοι οι υπάλληλοι τη γνώριζαν.
Ευχαριστώ που περιμένατε!
Πάρε τον ψυχολόγο σου, γαμώτο!
Άρα, γνωρίζατε εμφανισιακά την κα Τράμελ.
Ναι. Είχαμε και μια φωτογραφία της στη ρεσεψιόν για να την αναγνωρίζουμε
αν παραβίαζε τα περιοριστικά μέτρα.
Είδατε ποτέ την κα Τράμελ στο κτίριο αφότου εκδόθηκαν τα περιοριστικά μέτρα;
Στο κτίριο, όχι.
Αλλά το πρωί της μέρας του φόνου του κου Μπόντουραντ
την είδα ξεκάθαρα να φεύγει από το κτίριο.
Τι ώρα έγινε αυτό;
Ήταν 9:05 π.μ. Το θυμάμαι γιατί είχα αργήσει στη δουλειά.
Ένα ατύχημα είχε μπλοκάρει τον δρόμο.
Δείχνει αυτός ο χάρτης με ακρίβεια πού βρισκόσασταν εκείνο το πρωί;
Ναι. Είχα κολλήσει στην κίνηση.
Το γραφείο μας ήταν μπροστά στα δεξιά μου.
Ευχαριστώ. Κι εσείς ήσασταν εδώ;
Μάλιστα.
Εδώ είδατε την κατηγορούμενη να περπατάει;
Ναι. Την είδα.
Η κατηγορούμενη έφευγε από το κτίριο προς το μέρος μου.
Περπατούσε πολύ γρήγορα.
Μόνο μία λωρίδα χώριζε το αμάξι από το πεζοδρόμιο.
Ακριβώς. Ήμουν στη μεσαία λωρίδα.
Τελευταία ερώτηση. Φοράτε διορθωτικούς φακούς;
Όχι. Ο γιατρός μου λέει ότι δεν τους χρειάζομαι.
Ευχαριστώ. Τίποτα άλλο.
-Καλημέρα, κυρία Σάφερ. -Καλημέρα.
Δεν είδατε την κατηγορούμενη στο κτίριο, είπατε.
Πώς είστε σίγουρη ότι έφευγε από αυτό;
Ήταν ξεκάθαρο από την κατεύθυνση που περπατούσε.
Από ό,τι βλέπω στο διάγραμμα,
το άτομο που είδατε ήταν στη μέση του τετραγώνου.
-Ναι, μα… -Υπάρχουν άλλες επιχειρήσεις εκεί;
-Καφετέριες, μαγαζιά. -Ναι.
Δεν θα ήταν πιο ασφαλές να πείτε ότι κάποιος περπατούσε ανατολικά;
Μάλλον.
Μάλιστα.
Όταν καταθέσατε ότι μια λωρίδα σάς χώριζε από το πεζοδρόμιο, μετρήσατε λάθος, έτσι;
Όχι. Υπάρχουν τρεις λωρίδες.
Η λωρίδα αριστερά, η λωρίδα όπου ήμουν εγώ και η λωρίδα δεξιά.
Και η λωρίδα στάθμευσης;
Καλά, αλλά αυτή δεν είναι πραγματική λωρίδα.
Θυμάστε πόσα αμάξια ήταν παρκαρισμένα όταν τάχα είδατε την κατηγορούμενη;
Δεν ξέρω. Ίσως ένα δύο.
Μόνο ένα δύο αμάξια σε έναν εμπορικό δρόμο στις εννιά το πρωί;
Μπορεί να ήταν παραπάνω.
Αναφέρατε ότι σας καθυστέρησε ένα ατύχημα.
Πόσο μπλοκαρισμένη ήταν η λωρίδα δεξιά σας;
Δεν θυμάμαι.
Σαν να μη θυμάστε πολλά, κα Σάφερ.
Δεν ισχύει ότι έπρεπε να κοιτάξετε μέσα από μια γεμάτη λωρίδα,
συν τη λωρίδα στάθμευσης, για να δείτε κάποιον στο πεζοδρόμιο;
Ίσως.
Αλλά την είδα. Ήταν εκεί.
Μάλιστα. Η υπεράσπιση θα παρουσιάσει τρεις φωτογραφίες
ως Πειστήριο Α.
Τραβήχτηκαν στο ίδιο τετράγωνο στις 9:05 σήμερα το πρωί.
Ένσταση. Δεν λάβαμε φωτογραφίες.
Ζητώ συγγνώμη απ' όλους. Μόλις μου τις έστειλαν κι εμένα.
Είναι στο κινητό μου. Ευχαρίστως θα τις στείλω στην κα Φρίντμαν ή μπορείτε…
Δεν υπάρχει βάση γι' αυτές τις φωτογραφίες.
Τις έβγαλε φοιτήτρια Νομικής. Κάνει την πρακτική της στο γραφείο μου.
Μπορεί να καταθέσει το απόγευμα για να τις επαληθεύσει.
Η κα Σάφερ θα επιβεβαιώσει το μέρος.
Να τις δω;
Κυρία Πρόεδρε.
Θα τις επιτρέψω μέχρι την κατάθεση επαλήθευσης.
Ευχαριστώ, κα Πρόεδρε.
Λοιπόν, κα Σάφερ…
Οι φωτογραφίες τραβήχτηκαν στο ακριβές σημείο στο διάγραμμα
από τη θέση του οδηγού του MINI Cooper της.
-Εσείς οδηγείτε ένα Toyota Corolla, σωστά; -Ναι.
Περίπου το ίδιο μέγεθος με MINI Cooper;
Φαντάζομαι πως ναι.
Ωραία. Τότε, κοιτάζοντας αυτήν τη φωτογραφία,
πόσο καθαρά βλέπετε τους πεζούς στο πεζοδρόμιο;
Εντάξει. Όχι πολύ καθαρά.
Και τώρα;
Μάλλον το ίδιο.
Τώρα; Μπορείτε να δείτε πέρα από τις δύο σειρές αυτοκινήτων;
Προχωρούσα αργά προς τη διασταύρωση για να στρίψω δεξιά…
Μισό, μπερδεύτηκα.
Κοιτούσατε το πεζοδρόμιο στα δεξιά σας
ή μπροστά σας για να στρίψετε;
Εγώ… Και τα δύο.
Κοιτάξτε, ξέρω τι είδα.
-Το θεωρήσατε σημαντικό εκείνη την ώρα; -Τι;
Εκείνη την ώρα, σκεφτήκατε
"Να η Λίσα Τράμελ. Τι γυρεύει εδώ;"
Ή μήπως αυτό έγινε μόνο αφότου φτάσατε και μάθατε για τον φόνο;
Ίσως είδατε τη φωτογραφία της στο γραφείο;
Τότε σκεφτήκατε ποια νομίζατε ότι είδατε
να περπατά στο πεζοδρόμιο;
Εγώ…
Θέλω να πω…
Εγώ…
-Δεν έχω άλλες ερωτήσεις, κυρία Πρόεδρε. -Πολύ καλά.
Αν η εισαγγελία δεν θέλει κάτι…
Ας φύγει η μάρτυρας.
Πλησιάστε, παρακαλώ.
Κα Φρίμαν, για τους σκοπούς της ακρόασης, φοβάμαι ότι δεν βρίσκω τη μαρτυρία επαρκή
για να αποδειχτεί η παρουσία της κας Τράμελ.
Αφού μόνο μ' αυτό την τοποθετείτε στον τόπο του εγκλήματος…
Η κα Τράμελ ομολόγησε ότι ήταν εκεί κοντά, κα Πρόεδρε.
Είπε στον Ο'Μπράιεν ότι είδε το θύμα στην καφετέρια.
Μια καφετέρια μία ώρα πριν τον φόνο δεν είναι ο τόπος του εγκλήματος.
Έχει η εισαγγελία άλλους μάρτυρες ή στοιχεία;
Διαφορετικά…
Θέλω να συμβουλευτώ το γραφείο μου πρώτα.
Θα κάνουμε διάλειμμα. Η Πολιτεία έχει ως τις 2:00 μ.μ.
Ευχαριστώ.
Κυρία Πρόεδρε.
Τι έγινε τώρα;
Δείξαμε ότι μπλοφάρει. Τώρα πρέπει να δράσει ή να σκάσει.
Θεέ μου, Μίκι. Είσαι καταπληκτικός.
Εντάξει.
-Ευχαριστώ. -Όχι ακόμα.
Μένει να δούμε τι σκαρώνει η Φρίμαν.
Κι αν δεν έχει τίποτα;
Ίσως όντως παίζει να το απορρίψει η δικαστής.
Ναι, ίσως. Αλλά ένα βήμα τη φορά, εντάξει;
Άκου, ειλικρινά λυπάμαι για χτες με τον Χένρι. Απλώς ξαφνιάστηκα.
-Μη σε απασχολεί. Κακώς δεν σου το είπα. -Του μίλησα. Δεν θα είναι πρόβλημα.
-Σου το υπόσχομαι. -Ωραία.
Όμως, πρέπει να σου πω κάτι.
Εκείνο το πρωί, όντως ήμουν μπροστά στο κτίριο, όπως είπε.
-Ήσουν… -Θέλω να είμαι ειλικρινής.
Βρήκα πάρκινγκ στον δρόμο μπροστά από το κτίριό τους.
Δεν έβρισκα πουθενά αλλού.
Αν δεν πάω νωρίς στη λαϊκή, τα προϊόντα τελειώνουν.
Σε βλάπτει αυτό;
Δεν είπα ότι δεν ήσουν εκεί.
Απλώς αμφισβήτησα την ικανότητά της να σε έχει δει.
-Πρέπει να μου τα λες όλα. -Αυτό είναι όλο.
Σου το ορκίζομαι.
Κακώς δεν το είπα πριν. Όσο δεν το έκανα, γιγαντωνόταν στο μυαλό μου και… δεν ξέρω.
Δεν ήξερα τι να κάνω. Συγγνώμη.
Όλα καλά. Σ' αυτό το στάδιο, όλα είναι εναντίον σου.
Εγώ οφείλω να το αλλάξω αυτό. Το πετύχαμε.
Πήγαινε να φας κάτι.
-Τα λέμε μετά το μεσημεριανό. -Ναι, εντάξει.
Θες ένα ρολό από το KazuNori;
Ξέρω ότι όλο σε ταΐζω, αλλά μ' αρέσει να το κάνω.
Φυσικά. Φέρε δύο.
Τι γίνεται;
Ο Άλεξ Γκραντ. Γνωστός και ως Άλεξ Καζάριαν.
Βρήκα πού μένει στο κέντρο. Ο θυρωρός έχει να τον δει τρεις μέρες.
Μόλις αρχίσαμε να ψάχνουμε.
Άρα, κάποιος τον προειδοποίησε.
Είναι πλούσιος, μπορεί να εξαφανιστεί. Ποιος ξέρει για πόσο μπορεί να κρύβεται.
Ελπίζω να αποφύγουμε το κυνήγι.
Υπάρχει κάτι άλλο;
Ναι.
Πλέον να χρεώνεις τους Αγίους του Δρόμου.
Δεν σου ζήτησα να με σώσεις.
Δεν χρειαζόταν. Είχες μπλέξει, Σίσκο. Ήταν μικρό το τίμημα.
Ήταν δικό μου χρέος.
Ναι.
Τώρα εξοφλήθηκε.
-Κι ας χρωστάμε χάρη στον Γουόλτ Σρέιντερ. -Στον πλαστογράφο πελάτη μου;
-Ναι. -Δεν είναι στη φυλακή;
Βγήκε πέρυσι.
Τι σχέση έχει μ' αυτό;
Ειλικρινά;
-Όσο λιγότερα ξέρεις… -Ναι.
Εντάξει.
Κυρία Φρίμαν, ελπίζω να απολαύσατε το μεσημεριανό σας.
-Υποθέτω ότι θα παρουσιάσετε κάτι άλλο. -Ναι. Καλούμε τη Χάνα Γκέιτς.
Δεν υπάρχει καμία Χάνα Γκέιτς στη λίστα μαρτύρων.
Είναι αναλύτρια στο εργαστήριο της κομητείας.
Αυτό είναι επιζήμιο.
Δεν είχα ευκαιρία να προετοιμαστώ.
Όπως κι εγώ με τις φωτογραφίες που βγήκαν μισό λεπτό πριν παρουσιαστούν.
Αυτό ήταν αμφισβήτηση. Και να τις είχα, δεν όφειλα να τις στείλω από πριν.
Εντάξει.
Είναι προκαταρκτική ακρόαση. Δεν υπάρχουν ένορκοι για να προκαταληφθούν.
Η ελευθερία είναι αμφίδρομη. Όταν είμαστε τυχεροί.
Συνεχίστε, κα Φρίμαν. Γρήγορα, παρακαλώ. Έχω εισιτήρια για το Hamilton απόψε.
-Κα Γκέιτς, από πότε είστε στη δουλειά; -Δεκαέξι χρόνια. Δεκαεπτά τον Ιούνιο.
Και από τότε, πόσα εγκλήματα έχετε αναλύσει;
Ήμουν η κύρια αναλύτρια σε πάνω από χίλιες υποθέσεις.
Πειστήριο Β' της εισαγγελίας. Αντίγραφο της έκθεσης για την υπόθεση.
Αναλύσατε ένα ζευγάρι γάντια κηπουρικής από το υπόστεγο της κατηγορουμένης
που καταχωρήθηκαν ως στοιχεία υπό τον αριθμό 1113-0907;
-Ναι. -Η φωτογραφία στο τέλος της έκθεσης.
Είναι τα εν λόγω γάντια;
Ακριβώς.
Ένσταση. Αυτά τα στοιχεία δεν μας δόθηκαν.
Επειδή μου τα παρουσίασαν σήμερα.
-Δεν σκόπευα να τα χρησιμοποιήσω τώρα. -Να πλησιάσουμε, κα Πρόεδρε;
Πρόσφατα, η εισαγγελία πρότεινε συμφωνία που απροειδοποίητα απέσυρε την επομένη.
Με κατηγορείτε ότι σκόπιμα απέκρυψα στοιχεία;
Η έκθεση εμφανίζεται σε ύποπτη στιγμή.
Δεν δουλεύω για το εργαστήριο. Δεν επισπεύδω εκθέσεις…
Θέλω τις σημειώσεις σας από τη συζήτηση μαζί της.
Ενστάσεις για τη διάθεση των στοιχείων γίνονται στη δίκη, το ξέρετε.
Επιτρέπω στην κα Φρίμαν να συνεχίσει. Το σχεδιάσατε για να δείξει τα χαρτιά της.
Μην παραπονιέστε γιατί δεν σας αρέσουν τα δικά σας.
Κα Γκέιτς, όταν εξετάσατε τα γάντια
από το υπόστεγο της κατηγορουμένης, τι βρήκατε;
Επιθηλιακά κύτταρα και τριχοθυλάκια
με το DNA της κατηγορουμένης.
Τίποτα άλλο;
Βρήκαμε και μια κηλίδα αίματος στο δεξί γάντι.
Εξετάσατε αυτήν την κηλίδα;
Ναι.
Είναι του θύματος, Μίτσελ Μπόντουραντ.
Τι; Τι συμβαίνει;
-Δεν έχω άλλες ερωτήσεις. -Μίκι.
Κύριε Χάλερ.
-Καμία ερώτηση, κα Πρόεδρε. -Ωραία, λοιπόν.
Σ' αυτήν την περίπτωση, με βάση τα στοιχεία που μου παρουσιάστηκαν,
κρίνω ότι η εισαγγελία ικανοποίησε το βάρος απόδειξης
για τους σκοπούς μιας προκαταρκτικής ακρόασης.
Συνεπώς, η κατηγορουμένη θα δικαστεί.
Πάμε.
Μίκι. Δεν έχω ιδέα πώς το αίμα κατέληξε στα γάντια μου.
Χαμήλωσε τη φωνή σου, Λίσα.
Δεν το έκανα, Μίκι.
Με πιστεύεις, έτσι; Θέλω να πιστεύεις.
Επιμένεις να το λες. Ξαναλέω, δεν παίζει ρόλο.
Για εμένα παίζει!
Τέλεια. Νομίζεις ότι τον σκότωσα.
Γιατί το αίμα του Μπόντουραντ είναι στα γάντια σου;
Πώς το εξηγείς; Βοήθησέ με να καταλάβω.
Δεν ξέρω. Εντάξει; Δεν ξέρω. Κάποιος με παγίδευσε!
Αυτό θα είναι. Δεν ξέρω αν ήταν ο μαφιόζος ή άλλος.
Πώς με υπερασπίζεσαι αν με θεωρείς ένοχη;
Το βλέπω, κι οι ένορκοι θα το δουν.
Υπερασπίζομαι πελάτες συνέχεια, αθώους ή ένοχους.
Δεν παίζει ρόλο. Κάνω το παν για να κερδίσω.
-Τώρα έγινα απλώς πελάτισσα. -Δεν εννοούσα αυτό.
-Δεν το πιστεύω. Όχι! -Λίσα.
Λίσα.
Καλησπέρα, Μέιμπελ.
Σίγουρα θες να το κάνεις;
ΣΙΣΚΟ
Τον έχεις του χεριού σου.
Βασικά, έχουμε μια πολύ ισότιμη μοντέρνα σχέση.
Μη βιάζεσαι.
Ο Σίσκο ένιωθε ότι σου χρωστά.
-Ίσως μου χρωστούσε. -Ίσως.
Αλλά αυτό τελείωσε τώρα.
Θέλω να ορκιστείς ότι δεν θα ξαναφανείς εδώ.
Δεν θέλω να ξέρει καν πού θα πας. Κατάλαβες;
Να με σκέφτεσαι ως ένα φάντασμα.
Δεν θα σε σκέφτομαι καθόλου.
Καλή τύχη.
Κάνε μια χάρη στον εαυτό σου. Μην πάρεις το επίθετό του.
ΙΖΙ ΔΕΣ ΑΥΤΟ
ΦΟΝΟΣ ΕΡΓΟΛΑΒΟΥ ΓΙΝΕΤΑΙ ΣΕΙΡΑ ΑΠΟ ΤΟΝ ΧΕΝΡΙ ΝΤΑΛ
Είσαι πιστός άνθρωπος, Σίσκο.
Είμαι τυχερή που σε έχω.
Πάντως, χαίρομαι ότι αυτή η δοκιμασία πίστης τελείωσε.
Ναι. Κι εγώ.
Λοιπόν, για το θέμα του γάμου.
Πρόσεχε.
Ξέρω ότι θέλεις την τούρτα κατά παραγγελία από το Lady M,
αλλά έμαθα για ένα νέο μαγαζί για κεκάκια.
Δεν έχουμε χρόνο για άλλη δοκιμή.
Δοκίμασε μόνο ένα
πριν πεις όχι.
Τα είχες όλη την ώρα;
Ύπουλο πλάσμα.
-Όντως σε νοιάζει ο γάμος. -Φυσικά και με νοιάζει, μωρό μου.
Κι αν με θεωρείς πιστό άντρα,
περίμενε να δεις τι σύζυγος θα γίνω.
ΜΙΚΙ
Μίκι, έχουμε μια τρυφερή στιγμή τώρα.
Αυτός ο μαλάκας έκλεισε συμφωνία.
Εντάξει, ηρέμησε. Τι τρέχει;
Ο γαμημένος Χένρι Νταλ πούλησε την ιστορία της Λίσα.
Θα γυρίσουν σειρά.
Εσύ έχεις τα δικαιώματα.
Ξέρω ότι τα έχω. Θα τον ταράξω στις μηνύσεις.
Δεν βρίσκω το συμβόλαιο. Πού το έβαλες;
-Δεν μου το έδωσες. -Δεν το πήρες από το αμάξι;
Όχι, δεν το πήρα από το αμάξι σου.
Στο πορτμπαγκάζ έχει ανοιχτές υποθέσεις, εκτός αν ζητήσεις σάρωση ή αρχειοθέτηση.
Δεν το ζήτησες.
Εκτός αν θες να τα κάνεις ψηφιακά, όπως επιμένω.
Δεν θέλω τα αρχεία των πελατών στο σύννεφο. Σου το 'πα.
Έχουν χακάρει δικηγόρους. Είναι φριχτό. Γαμώτο, Λόρνα.
Σκέφτεσαι μόνο τον γάμο, τη σχολή, όλα εκτός από τη δουλειά σου.
Όχι, στάσου. Σταμάτα αμέσως.
Ξέρεις ότι κρατώ λειτουργικό το γραφείο, ενώ εσύ τρέχεις σαν παλαβός.
Από τότε που τη γνώρισες, δεν φέρεσαι λογικά.
Εξαρχής είπα, η υπόθεση παραείναι μπερδεμένη.
Εγώ αποφασίζω ποιον θα δεχτώ ως πελάτη. Δεν είσαι συνεργάτιδά μου.
Άντε γαμήσου, Χάλερ!
ΛΙΣΑ ΤΡΑΜΕΛ
Γαμώτο!
Είσαι ο δικηγόρος από τις ειδήσεις; Ο Χάλερ, έτσι;
Ναι, αλλά έχω κάποια δουλειά τώρα.
Καρ…
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα